b"\n_START_ARTICLE_\nHistos\xc3\xb2l\n_START_PARAGRAPH_\nHistosol o histos\xc3\xb2l tant en la Base de Refer\xc3\xa8ncia Mundial pels Recursos del S\xc3\xb2l _NEWLINE_com en la  USA soil taxonomy \xc3\xa9s un s\xc3\xb2l que consta principalment de mat\xc3\xa8ria org\xc3\xa0nica. Est\xc3\xa0 definit com que t\xc3\xa9 40 cm o m\xc3\xa9s de mat\xc3\xa8ria org\xc3\xa0nica als primers 80 cm de la part de dalt del s\xc3\xb2l. En pes el contingut de mat\xc3\xa8ria org\xc3\xa0nica representa del 12 al 18% o m\xc3\xa9s depenent del contingut en argila del s\xc3\xb2l. Aquests materials org\xc3\xa0nics inclouen s\xc3\xb2l amb torba molt descomposta sapric, torba mitjanament descomposta  (s\xc3\xb2l h\xc3\xa8mic) i torba poc descomposta (s\xc3\xb2l fibric). Aquests s\xc3\xb2ls requereixen un drenatge artificial per a poder ser cultivats, ja que de forma natural drenen malament. Els histosols tenen una densitat molt baixa i la majoria s\xc3\xb3n s\xc3\xb2ls \xc3\xa0cids i molts s\xc3\xb3n molt deficients en nutrients per a les plantes, ja que s\xc3\xb3n lixiviats cap avall del perfil del s\xc3\xb2l perqu\xc3\xa8 estan cont\xc3\xadnuament humits. _NEWLINE_A Austr\xc3\xa0lia els histos\xc3\xb2ls reben el nom d'organosols._NEWLINE_Els histos\xc3\xb2ls es formen all\xc3\xa0 on es forma mat\xc3\xa8ria org\xc3\xa0nica a una taxa m\xc3\xa9s r\xc3\xa0pida que la seva destrucci\xc3\xb3 i aix\xc3\xb2 passa per un drenatge restringit que evita la descomposici\xc3\xb3 aer\xc3\xb2bica. Els histos\xc3\xb2ls s\xc3\xb3n important ecol\xc3\xb2gicament perqu\xc3\xa8 amb els gelisols, emmagatzemen grans quantitats de carboni org\xc3\xa0nic. Si l'acumulaci\xc3\xb3 continua durant un prou llarg per\xc3\xadode es formar\xc3\xa0 carb\xc3\xb3.\n_START_SECTION_\nAparici\xc3\xb3\n_START_PARAGRAPH_\nLa majoria dels histosols es presenten al Canad\xc3\xa0, Escandin\xc3\xa0via, la plana de Sib\xc3\xa8ria occidental, Sumatra, Borneo i Nova Guinea. Petites ones amb histo\xc3\xb2ls es troben tamb\xc3\xa9 a altres parts d'Europa, l'Extrem Orient Rus (especialment als territoris de Khabarovsk o Amur), Florida i altres zones pantanoses permanentment. Es coneixen histos\xc3\xb2ls f\xc3\xb2ssils des de la vegetaci\xc3\xb3 terrestre del per\xc3\xadode Devoni\xc3\xa0.\n_START_SECTION_\nCultiu\n_START_PARAGRAPH_\nEls histos\xc3\xb2ls s\xc3\xb3n molts dif\xc3\xadcils de posar en cultiu, per la baixa fertilitat del s\xc3\xb2l i el seu pobre drenatge. Per\xc3\xb2 poden ser molt productius els histos\xc3\xb2ls formats en la darrera glaciaci\xc3\xb3 quan es drenen artificialment i es dediquen a pastures per a bovins.  Tamb\xc3\xa9 es presenten problemes d'enfonsament d'aquests s\xc3\xb2ls en la construcci\xc3\xb3 d'edificis."